Den kinesiske sandmur

Den kinesiske sandmur er navnet gitt til en rekke landvinningsprosjekter som har blitt utført av Folkerepublikken Kina siden 2014 i Sør-Kina-havet – særlig Paraceløyene og Spratlyøyene – i et forsøk på å styrke kinesiske territoriale krav på området avgrenset av den nistiplede linje. 

Landgjenvinningen foregår gjennom å mudre sand opp på korallrev, i et forsøk på å lage kunstige øyer, og som igjen blir sementert for å lage permanente strukturer. Kina hevder utbyggingen er for å bedre arbeids- og leveforholdene for folkene utstasjonert på disse øyene, og siden Kina sikter etter å tilby husly, navigasjonshjelp, værmeldinger og fiskeassistanse til skip fra forskjellige land som passerer gjennom havet. Forsvarsanalytikerne ved Jane's Information Group hevder at prosjektet er en metodisk og velplanlagt kampanje for å lage en kjede av luft- og sjøbefestninger. Disse militærklare installasjonene inkluderer sjømurer og dyphavshavner, og blant annet en rullebane på Fiery Cross Reef og Johnson South Reef. Bortsett fra geopolitiske spenninger har bekymringer om prosjektets miljøavtrykk på de skjøre rev-økosystemene blitt lagt frem. Dette inkluderer ødeleggelse av leveområde, forurensning, og ødeleggelse av migrasjonsruter.

Det er ikke et kjent offisielt begrep som beskriver prosjektene, og frasen «den kinesiske sandmur» («Great Wall of Sand») ble først brukt av Harry Harris i mars 2015, daværende kommandant for USAs stillehavsflåte. Ifølge Harris har over fire kvadratkilometer med landmasse blitt gjenvunnet/skapt innen 2015. Den vietnamesiske regjering gjennomfører også lignende operasjoner.

Gjenvinningsaktiviteter 
Asia Maritime Transparency Initiative har en «Island tracker»-liste («øysporer»). Der er følgende områder oppført som øyer der gjenvinningsprosjekter utføres:

Reaksjoner 
  – Etter konfrontasjoner mellom P8-A Poseidon-fly fra USA, og den kinesiske marine grunnet utbyggingene i mai 2015, hevdet Kina sin «rett til å overvåke relevant luftrom og vannområder for å beskytte landets suverenitet og for å forebygge ulykker til sjøs».

  – Utbyggingene blir ofte sett på som den viktigste motivasjonen bak Obama-administrasjonens «Asia-Pivot»-militærstrategi. USA kunngjorde at de ville ha kampfly i området i «samsvar med internasjonal lov i de omstridte områdene i Sørkinahavet, og ville fortsatte å gjøre så jamfør havets frie rettigheter».

  – Er mot «enhver tvangsmessige eller ensidige handlinger som forstyrrer status quo i Sør- og Østkinahavet».
  – Association of Southeast Asian Nations (ASEAN) hevdet at utbyggingene kunne «undergrave fred, sikkerhet, og stabilitet i regionen, samt ha sterkt negative effekter på marinemiljøet og fiskebestanden».

Referanser 

Kina
Stillehavet
Omstridte områder
Sør-Kina-havet